Ikt. szám: /2020.

Ügyintéző:

Telefon:

Tárgy: egészségügyi hallgató kirendelése

**HATÁROZAT**

A koronavírus fertőzés (COVID 19) terjedésének megfékezése és az állampolgárok fertőzéstől való megóvása érdekében a………….. Egyetem (a továbbiakban: Egyetem) és az Egyetem orvos-, illetve egészségtudományi képzésben résztvevő …………………………… *(név, születési idő és hely, anyja neve, lakcím, e-mail cím, telefonszáma)* hallgató (a továbbiakban: hallgató) között

**hallgatói munkaszerződést hozok létre**

és a hallgatót

**kirendelem**

az egészségügyi és az egészségügyben dolgozók, a nevelési, oktatási intézményekben nevelési, oktatási tevékenységet végző dolgozók, a szociális intézményekben dolgozók, valamint a bölcsődei ellátásban dolgozók SARS-CoV-2 koronavírus kimutatására alkalmas rendszeres vizsgálatáról és az egészségügyi ellátással összefüggő egyes kérdésekről szóló 509/2020. (XI.19.) Korm. rendelet (a továbbiakban: Korm. rendelet1.) 1. § (1) bekezdése szerinti feladat ellátására.

A kirendelés helyszíne:…………. *(a munkavégzés kiinduló pontjának megjelölése)*

A hallgató napi munkaideje ….. óra.

A jelen határozattal létrejövő hallgatói munkaszerződés határozott időre a Korm. rendelet1. 1. § (1) bekezdésében meghatározott feladat – az Egyetem rektora által írásban meghatározott – elvégzésének időtartamára, de legfeljebb a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzet időtartamára szól.

A kirendeléssel a hallgató és a felsőoktatási intézmény között a nemzeti felsőoktatásról szóló 2011. évi CCIV. törvény (a továbbiakban: Nftv.) 44. § (1) bekezdés b) pontja szerinti foglalkoztatásra irányuló jogviszony jön létre. A munkavégzés során szerzett munkatapasztalat kreditértékét az Nftv. 49. § (6) bekezdése szerint a kreditátviteli bizottság állapítja meg. A kirendeléssel érintett hallgató tanulmányi kötelezettségeinek teljesítését a felsőoktatási intézmény a munkavégzésre tekintettel szervezi meg.

A hallgatót – feladatainak szabályszerű és maradéktalan ellátása esetén napi 5000 HUF (ötezer forint), illetve hétvégi munkavégzés esetén napi 7500 HUF (hétezer-ötszáz forint) illeti meg. A hallgatói munkaszerződés szerinti munkabér a személyi jövedelemadóról szóló 1995. évi CXVII. törvény 1. melléklet 4. 13. szerinti jövedelemnek minősül.

A hallgató a veszélyhelyzet ideje alatt az egészségügyi dolgozók és a koronavírus világjárvány elleni védekezésben közreműködő orvos-, egészségtudományi képzésben részt vevő hallgatók közforgalmú személyszállítási utazási kedvezményéről szóló 486/2020. (XI. 10.) Korm. rendelet 1. §-a alapján igénybe veheti a helyközi és a helyi személyszállítási közszolgáltatást. A kirendelés időtartamára a hallgató javára a Korm. rendelet1. alapján felelősségbiztosítási szerződés kerül megkötésre.

A hallgatói munkaszerződés jelen határozatban nem rendezett kérdései tekintetében a Munka Törvénykönyvéről szóló 2012. évi I. törvény rendelkezései az irányadóak.

**Jelen határozatban foglaltak végrehajtásában az …………. Egyetem rektora közreműködik.**

**A határozat a közléssel végleges és azonnal végrehajtható.**

E döntés a közléssel válik véglegessé, azonban az ügyfél, vagy akire a döntés rendelkezést tartalmaz – a közigazgatási tevékenységgel okozott jogsérelemre hivatkozással (az annak alapjául szolgáló tények, bizonyítékok előadásával) – a közléstől számított 30 napon belül a ………. Törvényszék (címe: ………………. a továbbiakban: Bíróság) közigazgatási perben kérheti. A keresetet a Bírósághoz kell címezni, de a ……………….. Megyei Kormányhivatalhoz kell benyújtani. A jogi képviselővel eljáró fél, valamint a gazdálkodó szervezet a keresetlevelet kizárólag elektronikus úton, a [https://e-kormanyablak.kh.gov.hu](https://e-kormanyablak.kh.gov.hu/) honlapon keresztül elektronikus űrlap használatával nyújthatja be.

A Bíróság az ügy érdemében tárgyaláson kívül határoz, ha a felek egyike sem kérte tárgyalás tartását, és azt a Bíróság sem tartja szükségesnek. Tárgyalás tartása keresetlevélben kérhető. A peres eljárás illetékköteles, melyet a Bíróság döntése szerint kell megfizetni.

**INDOKOLÁS**

A Kormány Magyarország Alaptörvénye (2011. április 25.) 53. cikk (1) bekezdésében meghatározott feladatkörében eljárva, a veszélyhelyzet kihirdetéséről szóló 478/2020. (XI. 3.) Korm. rendelettel Magyarország egész területére veszélyhelyzetet hirdetett ki.

A veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet 19. §-a alapján a  szakmai szabályoknak megfelelő a SARS-CoV-2 koronavírus kimutatására alkalmas vizsgálat részletszabályairól külön kormányrendelet rendelkezik

1. *a)* az egészségügyi intézménynek, az egészségügyi tevékenység végzésének egyes kérdéseiről szóló 2003. évi LXXXIV. törvény 4. § *b)* pontja szerinti egészségügyben dolgozója,
2. *b)* a nevelési, oktatási intézmény, nevelési, oktatási tevékenységet végző dolgozója,
3. *c)* a szociális intézmény dolgozója és
4. *d)* a bölcsőde dolgozója
5. esetében.

A Korm. rendelet1. 1. § (2) bekezdése alapján a vizsgálat elvégzésére – egészségügyi tevékenység végzésére való jogosultság nélkül – orvos-, egészségtudományi képzésben résztvevő hallgató kirendelhető. A ….. megyében a Korm. rendelet 1. § (1) bekezdés alapján végrehajtásra kerülő vizsgálathoz szükséges a határozat rendelkező részében szereplő hallgató kirendelése. A Korm. rendelet1. 1. § (3) bekezdése alapján kirendelt egészségügyi dolgozónak kell tekinteni a veszélyhelyzet idején alkalmazandó védelmi intézkedések második üteméről 484/2020. (XI. 10.) Korm. rendelet alkalmazásában az orvos-, egészségtudományi képzésben résztvevő hallgatót.

Az egészségügyi válsághelyzeti ellátásról szóló 521/2013. (XII. 30.) Korm. rendelet (a továbbiakban: Korm. rendelet2.) 18. § (1)-(2) bekezdése alapján az egészségügyről szóló 1997. évi CLIV. törvény (a továbbiakban: Eütv.) 228. § (2) bekezdése szerinti egészségügyi válsághelyzet esetén a közép- vagy felsőfokú egészségügyi szakképzésben, főiskolai vagy egyetemi szintű egészségügyi alapképzésben, felsőoktatásban szociális alapképzésben, valamint az egészségügyi és szociális akkreditált iskolai rendszerű szakképzésben nappali tagozaton részt vevő nagykorú személy egészségügyi válsághelyzeti ellátási feladatokra igénybe vehető. Az igénybe vett személy ezen időtartam alatt az egyéb polgári védelmi kötelezettsége teljesítése alól mentesül.

1. A kirendelt személy
2. *a)* által ellátandó feladatot és a feladatellátás helyét az egészségügyi válsághelyzet által érintett területen működő megyei kormányhivatal jelöli ki,
3. *b)* megfelelő helyre történő eljuttatásáról, elhelyezéséről és ellátásáról a Korm. rendelet2. 17. §-ban meghatározottak szerint kell gondoskodni.

Az Eütv. 228. § (3) bekezdése alapján különleges jogrend (veszélyhelyzet) bevezetésekor az egészségügyi válsághelyzeti ellátásra vonatkozó rendelkezéseket kell alkalmazni az egész országra kiterjedően.

A kirendelt személynek a kirendelés helyére történő szállítása megszervezéséről a Korm. rendelet2. 17. § (1) bekezdése szerint a kirendelt személy lakóhelye, illetve tartózkodási helye szerint illetékes megyei védelmi bizottság elnöke gondoskodik.

Az eljárás során eljárási költség nem merült fel, így arról nem rendelkeztem.

A jogorvoslat lehetőségéről szóló tájékoztatást az általános közigazgatási rendtartásról szóló 2016. évi CL. törvény (a továbbiakban: Ákr.) 114. § (1) bekezdése, valamint a közigazgatási perrendtartásról szóló 2017. évi I. törvény (a továbbiakban: Kp.) 7. § (1) bekezdés a) pontja, 12. § (1) bekezdése és a 39. § (1) bekezdése alapján adtam. A tárgyaláson kívüli elbírálásra vonatkozó előírásokról a Kp. 77. § (1)-(2) bekezdései rendelkeznek. A kereset elektronikus úton történő benyújtásáról – a polgári perrendtartásról szóló 2016. évi CXXX. törvény 608. § (1) bekezdése alapján – az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 2. § (1) bekezdése, (4) bekezdés e) pontja és 9. § (1) bekezdés a) pont aa) alpontja, b) pontja rendelkezik.

A döntést a hivatkozott jogszabályok alapján az Ákr. 80. § (1) bekezdése és a 81. § (1) bekezdése alapján hoztam meg. Az Ákr. 82. § (1) bekezdése alapján a határozat a közléssel végleges.

Jelen határozatot a fővárosi és megyei kormányhivatal, valamint a járási (fővárosi kerületi) hivatal népegészségügyi feladatai ellátásáról, továbbá az egészségügyi államigazgatási szerv kijelöléséről szóló 385/2016. (XII. 2.) Korm. rendelet 9. § (1) bekezdés db) alpontjában biztosított hatáskörömben, a fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV. 23.) Korm. rendelet 2. § (1) bekezdésében meghatározott illetékességi ok alapján adtam ki.

…………, 2020. …………..

**…………..**

kormánymegbízott

A határozatot kapják: